SpeechTE PIRE MŌ TE HARAREI TŪMATANUI O TE KĀHUI O MATARIKI/TE KĀHUI O MATARIKI PUBLIC HOLIDAY BILLThird ReadingHon KIRITAPU ALLAN (Associate Minister for Arts Culture and Heritage): Ka tāpaea e au te tauākī ā-ture o Te Pire mō te Hararei Tūmatanui o te Kāhui o Matariki/Te Kāhui o Matariki Public Holiday Bill.[I table the legislative statement for Te Pire mō te Hararei Tūmatanui o te Kāhui o Matariki/Te Kāhui o Matariki Public Holiday Bill.]DEPUTY SPEAKER: That legislative statement is published under the authority of the House and can be found on the Parliament website.Hon KIRITAPU ALLAN: E mōtini ana au Kia pānui tuatoruhia i tēnei wā Te Pire mō te Hararei Tūmatanui o te Kāhui o Matariki/Te Kāhui o Matariki Public Holiday Bill.Kia ara ake a Matariki i te huapae e tika ana kia hoki ngā mahara ki te hunga kua riro ki te Pūtahi-nui-o-Rehua. I tēnei rā whakahirahira arā te pānuitanga tuatoru o te pire kia hoki ngā mahara ki ētahi o ngā pou o Te Ao Māori kua ngaro i te tirohanga kanohi. Ko Pōhutukawa te whetū i hoki ai e mahara ki te hunga mate. Kia kī ake au ka nui te mokemoke i konei ki a Ahorangi Te Moana-nui-a-Kiwa Jackson ki a Kahurangi Temuranga Batly-Jackson ki a Tā Harawira Gardiner otirā ki tō rātou tira haere katoa kua tangihia kua mihia rātou haere atu rā ki te huinga o te kahurangi. Whakarērea mai mātou ki muri nei ki te pīkau tonu i tā koutou i mahia ai ki te whakatinana hoki i tā koutou i wawata ai. Ki a tātou te hunga ora tēnā rā koutou katoa.Ka nui te hiamo o taku ngākau ki te pānuitanga tuatoru otirā te pānuitanga whakamutunga o te pire māna nei e tū ai te hararei tūmatanui e whakanuia ai Te Hararei Tūmatanui o Te Kāhui o Matariki Te Kāhui o Matariki Public Holiday Bill. Ko te hararei tūmatanui tuatahi tēnei e aro ana ki te mātauranga me te tikanga Māori. He tino rerekē anō tēnei i ngā hararei tūmatanui katoa kua noho mai e tohu ana i te aronga kē o tō tātou motu. Ko te tūmanako kāhore e whakaarohia te hararei nei hei rā whakatā noa engari hei wā kē e tūhonohono anō ai tātou tētahi ki tētahi ki te whānau me ngā hoa ki te taiao anō hoki.Ka kawea mai a Matariki te tau hou Māori te wā e whakanuia ai kaua e ngāi Māori anake engari e ngā iwi puta noa i Aotearoa. He whakarāpopoto a Matariki mō Ngā Mata o te Ariki. E kōrero ana mō ngā whetū e iwa e mōhiotia ana ko Te Kāhui o Matariki ka ara ake i te huapae i waenganui takurua Tāwhirimātea. I nga rā o mua ko Matariki te tohu o te wā pai katoa ki te hī ika ko te mahi mātaitai ki te tanu rākau ki te hauhake ki te kohi kai.He aha koia te mea nui o Matariki ā ko wai ngā whetū e arahi ana i a tātou? Ko Matariki tēnā ko Tupuārangi ko Waipunarangi ko Waitī ko Tupuānuku ko Ururangi ko Waitā ko Pōhutukawa ko Hiwa-i-te-rangi te whetū tata katoa ki taku ngākau. Kia paku tirohia rātou katoa.Kia tirohia ko Matariki ko ia te whaea o ngā whetū e waru o te kāhui. Māna tātou e hono ki te noho ora ki te hauora e kīia tōna kōrero ko Matariki te huarahi ki te oranga tangata. Ka huri ki a Pōhutukawa. E hono anō tēnei whetū ki te hunga mate ki te hunga mate kua riro mai i te aranga ake o Matariki i te tau o mua atu. Tupuānuku nāna ko ngā kai o te whenua ka whawhāria o te ringa te whawhāria rānei e te ringa ko tōna kōrero ko 'Hauhake tū ka tō Matariki'. Kia tō a Matariki kia hauhaketia ngā kai o te māra kua kainamu ki te Takurua. Tupuārangi nāna ko ngā kai ka ahu mai i te rangi ko te manu tērā. Ko tōna kōrero ka kitea a Matariki kua maoka te hinu. Kia ara kē a Matariki kua mōmona te kererū e ngā hua o te ngahere kua huatia kua rere te hinu kua hoatu ki tahā huahua. Waitī e hono anō ki te wai Māori me ngā tini katoa ka rere i ngā wai i ngā manga i ngā roto. Ko tōna kōrero 'Ka kitea a Matariki ka rere te korokoro'. I konei kua rere te korokoro i te moana kua piki i ngā wai Māori ki tuku paratau. Waitā. E hono anō tēnei whetū ki te moana. E tohu ana i te huhua o te kai ka kohia ki tai kia tū mai ia ki te huapae o te moana māna e kukume ngā tai o ngā waipuke. Waipunarangi ko te kōrero mōna ko ngā wai ka tāpuapua mai i te rangi e kīia ai ko 'Matariki tāpuapua'. Ururangi. Ko ngā hua ēnei o te takiwā kei a Ururangi ngā hau o te tau. Hiwa-i-te-rangi te whetū whakamutunga o te kāhui ko ia ka kawea mai i ngā painga o te tau hou. Ka whakairia atu ngā wawata ngā koingo o te ngākau ki a ia i runga i te tūmanako ka ea katoa.Heoi ka huri au i konei ki te whakamihi i te Kāhui Arotake i te Kāwanatanga e whai mana tūturu ai te pire. Kei a koe e te manukura o te kāhui ko koe tērā Ahorangi Rangiānehu Matamua. Ko te tohunga o Te Māramataka ki a Rereata Mākiha Te Mātāpuputu o Te Tau ki Aotearoa mō tēnei tau 2022. Ki a Hoturoa Barclay Kerr kōrua ko Jack Thatcher. Kua roa kōrua e takahi ana i te au o te moana i te arahina e ngā whetū i te rangi. Kei a koe Tākuta Ruakere Hond e manaaki i ngā taonga tuku iho o Te Tai Hauāuru ko Puanga tērā. Ki ngā wāhine tokorua o tō rōpū ngā mana wahine tērā o Te Wai Pounamu o Ngāti Kahungunu ki Victoria Campbell kōrua ko Tākuta Pauline Harris. E mīharo ana ki a kōrua eke ki ngā taumata o te pūtaiao o te mātauranga Māori. Nā ngā kaiarataki nei i kohikohi i ngā kōrero a ō rātou iwi me ā rātou tikanga o te tau hou. Ka whakahono i aua tikanga ki te pire nei. Ka nui te mihi ki a koutou katoa. Mei kore ake koutou i tika ai ngā huarahi i whāia i hua mai ai ko tā tātou taonga hou anā te pire nei mō Te Hararei Tūmatanui o Te Kāhui o Matariki Te Kāhui o Matariki Public Holiday Bill. Ka mihi rā te ngākau e kore e mutu ngā mihi kia koutou katoa.He rā nui whakaharahara tēnei mō Aotearoa nui tonu mō ngā whakatipuranga katoa tae atu ki ngā reanga katoa kāore anō i whānau mai. Ka tupu rātou i runga i te mōhio e noho mātāmua mai ana te mātauranga Māori ki te whenua arohanuitia ana e tātou tō tātou kāinga tō tātou ūkaipō e tū tangata ai rātou i te mata o te whenua. E Te Māngai nōku te hōnore ka tāpaea i konei Te Pire ki Te Whare nei ā kei raro.[I move That Te Pire mō te Hararei Tūmatanui o te Kāhui o Matariki/Te Kāhui o Matariki Public Holiday Bill be now read a third time. When Matariki rises on the horizon it is appropriate that we remember the group that have been taken to Canis Major. On this important day that is the third reading of this bill we should remember some of the stalwarts of the Māori World who have passed from our sight. Pōhutukawa is the star of remembrance for those who have passed. I have to say they will be greatly missed here Professor Te Moana-nui-a-Kiwa Jackson Dame Temuranga Batly-Jackson Sir Harawira Gardiner and to their whole travelling party we weep for you and we mourn you may you rest in peace in distinguished company. We are left behind to carry further what you have achieved to bring your dreams to fruition. To us the living I acknowledge you all. I am really excited about this the third and final reading of the bill which will create a public holiday to be commemorated Te Kāhui o Matariki Public Holiday Bill. This is the first public holiday that focuses on Māori knowledge and customary practice. It is also very different from all the other current public holidays a sign of the changing direction of our country. It is hoped that this holiday will not be thought of as just a day off but as a time of connection for us all one to another to family and friends and also to the environment.Matariki conveys the Māori New Year a time to be commemorated not just by Māori but by all people in New Zealand. Matariki is an abbreviation for the Eyes of the God. It talks of the nine stars known as Pleiades which rise on the horizon in the middle of winter. In days gone by Matariki was the sign that it was a good time to fish to gather seafood to preserve wood and to harvest and gather food. What indeed is the importance of Matariki and who are the stars that guide us? Matariki is one the others are Tupuārangi Waipunarangi Waitī Tupuānuku Ururangi Waitā Pōhutukawa and Hiwa-i-te-rangi which is the star closest to my heart. Let's take a brief look at them all.Take Matariki she is the mother of the other eight stars of the cluster. She connects us all to the living to health her story described as Matariki the pathway to wellbeing. Turning to Pōhutukawa this star connects to those who have passed those who have passed since the rising of Matariki in the previous year. Tupuānuku from where comes food from the land by the work of the hands described as 'the harvest ends when Matariki sets'. Until Matariki sets harvesting food from the gardens should continue until close to Takurua. Tupuārangi from where the food of the sky comes that is the birds. As the story goes when Matariki is seen the game is ready. If Matariki has already risen the New Zealand pigeons are fat from the fruits of the forest the game is cooked and stored in its own fat in calabashes. Waitī connects us to fresh water and the myriad tiny creatures that run there in the streams and the lakes. It is said that when Matariki is seen the lamprey migrates. The lamprey moves from the sea to climb in fresh water to spawn. Waitā—this star connects to the sea. It signifies the abundance of food collected from the coast when it rises on the horizon of the sea and it is also associated with flood tides. Waipunarangi is associated with the rain that creates pooling of water and is known as the pools of Matariki. Ururangi—the fruits of the season that belong to Ururangi are the winds of the year. Hiwa-i-te-rangi the final star of the cluster the star that carries the promise of prosperity into the new year. Dreams and desires are sent to this star in the hope that they will all be fulfilled.I turn now to acknowledge the Māori Advisory Group which has given the bill real authority. A huge thanks to the leader of the group Professor Rangiānehu Matamua. Thanks also go to the Māori Lunar Calendar expert Rereata Mākiha who is the Senior New Zealander of The Year for 2022. Also to Hoturoa Barclay Kerr and Jack Thatcher. For a long time the two of you have been travelling the currents of the seas under the guidance of the night sky. To you Ruakere Hond who has taken care of the treasures handed down on the West Coast regarding Rigel. To the two women of your group women leaders from the South Island and Ngāti Kahungunu Victoria Campbell and Dr Pauline Harris I admire your ascendancy to the heights of the science in mātauranga Māori. So these guides gathered together the stories of their tribes and their customary New Year practices. These practices have been interweaved into the Bill. A wholehearted thank to you all. We were fortunate to have you to straighten the path for us to follow which has produced this new treasure Te Kāhui o Matariki Public Holiday Bill. My heart expresses never-ending thanks to all of you.This is a very important day for New Zealand at large for all generations including those as yet unborn. They will grow up in the knowledge that mātauranga Māori has a primary place in the land that is loved by all of us our home our real home so that they may hold their heads high in this world. Mr Speaker it is my honour to hereby present the bill to The House thank you.